Neuvoston 25 päivänä kesäkuuta 1996 vahvistama YHTEINEN KANTA (EY) N:o 54/96 Euroopan parlamentin ja neuvoston direktiiviin 96/.../EY antamiseksi elintarvikkeiden muita lisäaineita kuin väri- ja makeutusaineita koskevan direktiivin 95/2/EY muuttamisesta



Virallinen lehti nro C 315 , 24/10/1996 s. 0009



Neuvoston 25 päivänä kesäkuuta 1996 vahvistama YHTEINEN KANTA (EY) N:o 54/96 Euroopan parlamentin ja neuvoston direktiiviin 96/. . ./EY antamiseksi elintarvikkeiden muita lisäaineita kuin väri- ja makeutusaineita koskevan direktiivin 95/2/EY muuttamisesta (96/C 315/03) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY (1) ja erityisesti sen 3 artiklan 2 kohdan, ottavat huomioon komission ehdotuksen (2), ottavat huomioon talous- ja sosiaalikomitean lausunnon (3), noudattavat perustamissopimuksen 189 b artiklassa tarkoitettua menettelyä (4), sekä katsovat, että käsitelty Eucheuma-levä on uusi elintarvikkeiden lisäaine, jonka käyttö on teknologiselta kannalta perusteltua, kyseisen lisäaineen käytön sallimiseksi on tarpeen muuttaa elintarvikkeissa sallittujen lisäaineiden luetteloa, joka on elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY (5), elintarvikealan tiedekomiteaa on kuultu, ja puhtausvaatimukset olisi vahvistettava direktiivin 89/107/ETY 11 artiklassa säädetyn menettelyn mukaisesti, OVAT ANTANEET TÄMÄN DIREKTIIVIN: 1 artikla Lisätään seuraava elintarvikkeiden lisäaine N:o E 407:n jälkeen direktiivin 95/2/EY liitteessä I olevaan taulukkoon: >TAULUKON PAIKKA> 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 25 päivään syyskuuta 1996 mennessä, jotta tämän direktiivin mukaisten tuotteiden kaupan pitäminen ja käyttö voidaan sallia. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä . . . Euroopan parlamentin puolesta Puhemies Neuvoston puolesta Puheenjohtaja (1) EYVL N:o L 40, 11.2.1989, s. 27, direktiivi sellaisena kuin se on viimeksi muutettuna direktiivillä 94/34/EY (EYVL N:o L 237, 10.9.1994, s. 1). (2) EYVL N:o C 163, 29.6.1995, s. 12 (3) EYVL N:o C 18, 22.1.1996, s. 20 (4) Euroopan parlamentin lausunto annettu 28 päivänä maaliskuuta 1996 (EYVL N:o C 117, 22.4.1996, s. 36), neuvoston yhteinen kanta vahvistettu 25 päivänä kesäkunta 1996 (sitä ei ole vielä julkaistu virallisessa lehdessä) ja Euroopan parlamentin päätös tehty . . . (sitä ei ole vielä julkaistu virallisessa lehdessä). (5) EYVL N:o L 61, 18.3.1995, s. 1 NEUVOSTON PERUSTELUT I. JOHDANTO 1. Komissio antoi 18. toukokuuta 1995 Euroopan yhteisön perustamissopimuksen 100 a artiklaan perustuvan ehdotuksen direktiiviksi (1) elintarvikkeiden muista lisäaineista kuin väri- ja makeutusaineista. 2. Euroopan parlamentti antoi lausuntonsa 28. maaliskuuta 1996 (2) ja talous- ja sosiaalikomitea 25. lokakuuta 1995 (3). 3. Ottaen huomioon Euroopan parlamentin lausunnon komissio antoi muutetun ehdotuksen 21. toukokuuta 1996 (4). 4. Neuvosto vahvisti yhteisen kantansa 25. kesäkuuta 1996 perustamissopimuksen 189 b artiklan mukaisesti. II. TAVOITE Ehdotuksen tavoitteena on lisätä sallittujen elintarvikkeiden lisäaineiden luetteloon käsitelty Eucheuma-levä -niminen lisäaine n:o E 407 a. III. YHTEISEN KANNAN ANALYYSI 1. Euroopan parlamentti ehdotti tarkistuksen, johon sisältyvät seuraavat kohdat: - lisäaine sallitaan nimellä käsitelty Eucheuma-levä, - tämän lisäaineen numero on E 408, - kyseessä olevaa lisäainetta ei sallita alle 18-kuukautisille lapsille tarkoitetuissa elintarvikkeissa. Yhteisessä kannassa otetaan huomioon Euroopan parlamentin kahta näistä kolmesta kohdasta koskevat toivomukset. Yhteinen kanta vastaa komission muutettua ehdotusta. 2. Lisäaineen nimeksi (tarkistus 1) neuvosto hyväksyi Euroopan parlamentin ehdottaman ja myös Codex Alimentariuksen valitseman käsitellyn Eucheuma-levän (komissio hyväksyi tarkistuksen tämän osan muutettuun ehdotukseen). 3. Neuvosto valitsi kuitenkin numeroksi E 407 a:n ottaen huomioon Codex Alimentariuksen säännöt. Siten neuvosto ei voinut hyväksyä tarkistuksen 1 numeroa koskevaa osaa (komissio ei hyväksy tarkistuksen osaa). 4. Periaatteessa neuvosto hyväksyy lisäaineen kiellon alle 18-kuukautisille lapsille tarkoitetuissa elintarvikkeissa (tarkistus 1). Neuvosto ei kuitenkaan sisällyttänyt tarkistusta yhteiseen kantaansa, koska käsitelty Eucheuma-levä ei ole tämän ikäisten lasten elintarvikkeissa sallittujen lisäaineiden luettelossa (direktiivin 95/2/EY liite VI). Komissiokaan ei voinut hyväksyä tarkistuksen 1 tätä osaa. 5. Kokonaisuudessaan neuvosto arvioi löytäneensä oikeudenmukaisen tasapainon aluksi eriävien kantojen välille hyväksyttyään Euroopan parlamentin tarkistuksen 1 lisäaineen nimeä koskevan osan ja alle 18-kuukautisten lasten suojeluun tähtäävän toisen osan periaatteen. (1) EYVL N:o C 163, 29.6.1995, s. 12 (2) EYVL N:o C 117, 22.4.1996, s. 36 (3) EYVL N:o C 18, 22.1.1996, s. 20 (4) EYVL N:o C 208, 19.7.1996, s. 15